5.pielikums

Ministru kabineta

2006.gada 3.janvāra

noteikumiem Nr.21

## Atbalsts Latvijas un ārvalstu kopprojektu līdzfinansējumam

1. Subsīdijas paredzētas kā Latvijas valsts līdzfinansējuma daļa Latvijas un ārvalstu kopprojektiem, kuri ir nozīmīgi lauku, lauksaimniecības un zivsaimniecības nozares attīstībai un saistīti ar Latvijas sekmīgu dalību Eiropas Savienībā.

2. Subsīdiju kopsumma ir 250000 latu.

3. Atbalsta pasākumu īstenošanas periods ir 2006.gads.

4. Subsīdijas piešķir Latvijas un ārvalstu kopprojektu īstenošanai:

4.1. ja projektā iesaistītās puses rakstiski vienojušās par attiecīgā projekta īstenošanu;

4.2. ja to atbalstījusi Zemkopības ministrijas Starptautisko projektu koordinācijas padome (turpmāk – padome).

5. Subsīdijas piešķir šādiem pasākumiem atbilstoši Latvijas un ārvalstu kopprojektiem:

5.1. projekta vadības nodrošināšanai;

5.2. semināru un starptautisku pasākumu organizēšanai;

5.3. informatīvu materiālu sagatavošanai vai iespiešanai (šajā gadījumā subsīdiju saņēmējam jānodrošina informatīvo materiālu pieejamība mājas lapā internetā piecus gadus);

5.4. mācību braucieniem un pētījumiem;

5.5. normatīvo aktu prasību ieviešanai, apmācības procesa un zinātniskā darba nodrošināšanai visā valstī, izvērtējot lauksaimnieciskas nozīmes ģenētiskos materiālus.

6. Projektu izvērtēšanā ņem vērā šādus kritērijus (prioritārā kārtībā):

6.1. projekts nodrošina Zemkopības ministrijas starptautiskās finansiālās saistības, kuras ir apstiprinājusi Zemkopības ministrija un padome;

6.2. projekts nodrošina Eiropas Savienības normatīvo aktu ieviešanu;

6.3. projekta īstenošana veicina lauku, lauksaimniecības un zivsaimniecības ilgtspējīgu attīstību un sekmē Latvijas konkurētspēju Eiropas Savienībā;

6.4. projekta mērķu sasniegšana veicina ražošanas dažādošanu lauku rajonos, paaugstina lauku iedzīvotāju izglītības līmeni un rada jaunas darba vietas laukos;

6.5. projekts nodrošina lauksaimniecības un zivsaimniecības resursu izpēti, lai sekmētu ilgtspējīgu ražošanas attīstību un informācijas resursu apriti lauku rajonos;

6.6. projekts veicina Latvijas sadarbību ar Eiropas Savienības dalībvalstīm un citām valstīm, lai sekmētu lauksaimniecības un zivsaimniecības ilgtspējīgu attīstību.

7. Pretendents Lauku atbalsta dienestā līdz 1.martam vai 1.jūnijam (ja nepieciešams, Lauku atbalsta dienests saskaņā ar padomes lēmumu izsludina trešo kārtu ar pieteikšanās termiņu ne vēlāk kā līdz 1.septembrim un ievieto attiecīgu sludinājumu laikrakstā "Latvijas Vēstnesis") iesniedz šādus dokumentus (2 eksemplāros):

7.1. projekta iesniegumu (1.tabula);

7.2. izvērstu subsīdiju izlietojuma tāmi pa pozīcijām un izmaksu sadalījumu pa plānotajiem posmiem saskaņā ar šī pielikuma 13.1., 13.3. un 13.5.apakšpunktu;

7.3. sadarbības līgumu starp pretendentu un ārvalsts pārstāvi par projekta īstenošanu un apstiprinātu līguma tulkojumu latviešu valodā;

7.4. dokumentāru apliecinājumu par ārvalsts partnera finansiālo līdzdalību attiecīgajā projektā, ja sadarbības līgumā nav norādītas projekta izmaksas, un apstiprinātu minētā apliecinājuma tulkojumu latviešu valodā;

7.5. pretendenta rakstisku apliecinājumu par savu līdzekļu ieguldījumu projektā.

1.tabula

**Projekta iesniegums valsts subsīdiju saņemšanai Latvijas un ārvalstu kopprojektiem 2006.gadā**

|  |  |
| --- | --- |
| Iesniegšanas datums\* | Apstiprināšanas datums\* |
|  |  |

*\*Aizpilda Lauku atbalsta dienests*

**1. Projekta nosaukums**

|  |
| --- |
|  |

**2. Projekta iesniedzējs**

|  |
| --- |
|  |
| (juridiskās personas nosaukums) |
|  |

(adrese)

|  |  |
| --- | --- |
| Kontaktpersona |  |
|  | (amats, vārds uzvārds) |
|  |  |
| Tālrunis |  | Fakss |  | E-pasts |  |
| Reģistrācijas numurs:  |
|  |
| (bankas nosaukums, kods, konta numurs) |

**3. Citas iesaistītās institūcijas (ja tādas ir)**

|  |
| --- |
|  |

**4. Projekta apraksts**

|  |
| --- |
| a) Projekta mērķis |
|  |
| b) Projekta uzdevumi |
|  |
| c) Projekta pasākumi, kurus plānots veikt no piešķirtā līdzfinansējuma (no subsīdijām) |
|  |
| d) Plānotie projekta rezultāti, kas sasniegti, izmantojot piešķirto finansējumu (subsīdijas) |
|  |

*4.c) apakšpunktā norādītajiem plānotajiem pasākumiem jāsakrīt ar subsīdiju izlietojuma tāmē norādītajām pozīcijām.*

**5. Projekta atbilstība prioritātēm**

|  |  |  |  |  |
| --- | --- | --- | --- | --- |
| 1. Projekts nodrošina Zemkopības ministrijas starptautiskās finansiālās saistības, kuras ir apstiprinājusi Zemkopības ministrija un padome | Jā |  | Nē |  |
|  |  |
| Ja atbilde ir "jā", lūdzu nosaukt |

|  |  |  |  |  |
| --- | --- | --- | --- | --- |
| 2. Projekts nodrošina Eiropas Savienības normatīvo aktu ieviešanu | Jā |  | Nē |  |
|  |  |
| Ja atbilde ir "jā", lūdzu nosaukt |

|  |  |  |  |  |
| --- | --- | --- | --- | --- |
| 3. Projekta īstenošana veicina lauku, lauksaimniecības un zivsaimniecības ilgtspējīgu attīstību un sekmē Latvijas konkurētspēju Eiropas Savienībā | Jā |  | Nē |  |
|  |  |
| Ja atbilde ir "jā", lūdzu nosaukt |

|  |  |  |  |  |
| --- | --- | --- | --- | --- |
| 4. Projekta mērķu sasniegšana veicina ražošanas dažādošanu lauku rajonos, paaugstina lauku iedzīvotāju izglītības līmeni un rada jaunas darba vietas laukos | Jā |  | Nē |  |
|  |  |
| Ja atbilde ir "jā", lūdzu nosaukt |

|  |  |  |  |  |
| --- | --- | --- | --- | --- |
| 5. Projekts nodrošina lauksaimniecības un zivsaimniecības resursu izpēti, lai sekmētu ilgtspējīgu ražošanas attīstību un informācijas resursu apriti lauku rajonos | Jā |  | Nē |  |
|  |  |
| Ja atbilde ir "jā", lūdzu nosaukt |

|  |  |  |  |  |
| --- | --- | --- | --- | --- |
| 6. Projekts veicina Latvijas sadarbību ar Eiropas Savienības dalībvalstīm un citām valstīm, lai sekmētu lauksaimniecības un zivsaimniecības ilgtspējīgu attīstību | Jā |  | Nē |  |
|  |  |
| Ja atbilde ir "jā", lūdzu nosaukt |

**6. Projekta pamatojums**

|  |
| --- |
| Kāda ir galvenā problēma, kuru paredzēts atrisināt, īstenojot projektu? |
|  |
| Kādi ir problēmas cēloņi? |
|  |
| Vai iepriekš ir mēģināts atrisināt problēmu? Kā? |
|  |

**7. Informācija par projekta izpildes termiņu**

*(norādīt kopējo projekta izpildes termiņu)*

|  |  |
| --- | --- |
|  | Mēnesis/gads |
| Projekta sākuma datums |  |
| Projekta beigu datums |  |

*7.punktā norādītajiem termiņiem jāsakrīt ar sadarbības līgumā starp pretendentu un ārvalsts pārstāvi norādītajiem termiņiem.*

**8. Projekta kopējais budžets**

*(norādīt arī Latvijas puses finansētājus, tai skaitā summu no subsīdijām, un to ieguldījumu projektā)*

|  |  |  |  |
| --- | --- | --- | --- |
| Valsts | Finansētājs | Summa (devējvalsts valūtā) | Summa (ekvivalents latos) |
|  |  |  |  |
|  | KOPĀ: |  |  |

*8.punktā norādītajām summām jāsakrīt ar sadarbības līgumā starp pretendentu un ārvalsts pārstāvi norādītajām summām.*

**9. Ārvalsts sadarbības partneris**

|  |
| --- |
|  |
| (valsts, institūcija) |
|  |

(adrese)

|  |  |
| --- | --- |
| Kontaktpersona |  |
|  | (amats, vārds, uzvārds) |

|  |  |  |  |  |  |
| --- | --- | --- | --- | --- | --- |
| Tālrunis |  | Fakss |  | E-pasts |  |

|  |  |
| --- | --- |
| Pārstāvis/kontaktpersona Latvijā (ja tāds ir) |  |

|  |  |  |  |  |  |
| --- | --- | --- | --- | --- | --- |
| Tālrunis |  | Fakss |  | E-pasts |  |

|  |  |
| --- | --- |
| Projekta iesniedzējs |  |
|  | (paraksts un tā atšifrējums) |

Datums \_\_\_\_\_\_\_\_\_\_\_\_\_\_

8. Lauku atbalsta dienests izskata projekta atbilstību šajā pielikumā noteiktajai projektu iesniegšanas kārtībai, izvērtē dokumentu atbilstību un iesniedz izvērtēšanai padomē. Ja pretendents nav iesniedzis visus šī pielikuma 7.punktā norādītos dokumentus vai iesniedzis šī pielikuma prasībām neatbilstošus dokumentus, vai nav ievērojis norādītos termiņus, Lauku atbalsta dienests nepieņem attiecīgo projektu izvērtēšanai.

9. Padome izvērtē iesniegtos projektu iesniegumus un pieņem lēmumu par subsīdiju piešķiršanu vai atteikumu un nosūta sēdes protokolu Lauku atbalsta dienestam.

10. Pretendents ne vēlāk kā mēneša laikā pēc protokola izraksta saņemšanas par finansējuma piešķiršanu iesniedz Lauku atbalsta dienestā visus dokumentus, kas nepieciešami, lai noslēgtu līgumu par subsīdiju saņemšanu. Ja dokumenti netiek iesniegti, Padomei ir tiesības pārskatīt iepriekš pieņemto lēmumu par subsīdiju piešķiršanu.

11. Subsīdijas projektiem piešķir:

11.1. divās kārtās (ja nepieciešams, organizē trešo kārtu), izņemot *Phare* projektus, saskaņā ar šī pielikuma 7.punktā minētajiem termiņiem;

11.2. ne vairāk kā 30 % apmērā no projekta kopējām izmaksām, tai skaitā no iepriekšējos gados piešķirtā līdzfinansējuma apjoma, bet ne vairāk kā
30000 latu kārtējā gadā, izņemot *Phare* un *Interreg* programmasprojektus un šī pielikuma 5.5.apakšpunktā minētos pasākumus;

11.3. un izmaksā bez pievienotās vērtības nodokļa. Ja pretendents nav reģistrējies kā pievienotās vērtības nodokļa maksātājs, kā arī *Phare* projektiem subsīdijas aprēķina un izmaksā ar pievienotās vērtības nodokli;

11.4. projektu īstenošanas laikā par tiem pasākumiem, kas tiek veikti kārtējā gadā.

12. Pretendentam projektā jāiegulda ne mazāk kā 10 % no kopējā Latvijas puses finansējuma.

13. Subsīdijas izmaksā šādā kārtībā:

13.1. avansā izmaksā ne vairāk kā 25 %, izņemot *Phare un Interreg* programmas projektus un šī pielikuma 5.5.apakšpunktā minētos pasākumus;

13.2. nākamos maksājumus veic saskaņā ar projekta finansējuma tāmē paredzēto izmaksu sadalījumu pa posmiem pēc attiecīgā posma pārskata apstiprināšanas padomē;

13.3. gala norēķinu 25 % apmērā veic pēc projekta noslēguma ziņojuma apstiprināšanas padomē un pēc darījumus un samaksu apliecinošu dokumentu kopsavilkuma iesniegšanas Lauku atbalsta dienestā;

13.4. saskaņā ar padomes lēmumu Lauku atbalsta dienests ar pretendentu var noslēgt papildu vienošanos, kurā paredz gala norēķinu veikt pirms projekta noslēguma ziņojuma apstiprināšanas padomē un darījumu un samaksu apliecinošo dokumentu kopsavilkuma iesniegšanas Lauku atbalsta dienestā, ņemot vērā iepriekš veikto maksājumu apjomu, bet nepārsniedzot 75 % no piešķirtā subsīdiju apjoma. Šajā gadījumā pretendents apliecina, ka līdz 2007.gada 1.februārim par līguma izpildi un izlietotajiem līdzekļiem iesniegs padomē noslēguma ziņojumu un Lauku atbalsta dienestā darījumu un samaksu apliecinošo dokumentu kopsavilkumu;

13.5. *Phare un Interreg* programmas projektiem un šī pielikuma 5.5.apakšpunktā minētajiem pasākumiem maksājumu veic 100 % apmērā pēc projekta apstiprināšanas padomē.

14. Pretendents katru ceturksni (izņemot IV ceturksni) līdz trešā mēneša 20.datumam iesniedz Lauku atbalsta dienestā pārskatu (2.tabula) divos eksemplāros par darbu izpildi iepriekšējā projekta posmā:

14.1. pretendents līdz 2006.gada 1.decembrim iesniedz projekta noslēguma ziņojumu (2.tabula), atsevišķi norādot katrā posmā veiktos darbus un finansējuma izlietojumu;

14.2. ja projektā paredzēti divi darbu izpildes posmi, pretendents iesniedz tikai noslēguma ziņojumu, atsevišķi norādot 1. un 2.posmā veiktos darbus un finansējuma izlietojumu;

14.3. pretendents līdz 2006.gada 1.decembrim iesniedz Lauku atbalsta dienestā kopsavilkumu par darījumus un samaksu apliecinošiem dokumentiem.

2.tabula

**\_\_\_\_\_\_\_\_\_. posma pārskats/projekta noslēguma ziņojums**

*(nevajadzīgo svītrot )*

# Zemkopības ministrijas Starptautisko projektu koordinācijas padomei par piešķirtā Zemkopības ministrijas līdzfinansējuma izlietojumu

**projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## *(Latvijas un ārvalstu kopprojekta nosaukums)*

**realizēšanai 2006.gadā**

|  |
| --- |
| Posma pārskata/noslēguma ziņojuma iesniedzējs |
|  |
| Iesniegšanas datums\* | Apstiprināšanas datums\* |
|  |  |

*\* Aizpilda Lauku atbalsta dienests*

**1. Veiktie pasākumi, kuros izmantots piešķirtais līdzfinansējums (subsīdijas), to detalizēts apraksts:**

|  |
| --- |
|  |

*a) Ja līdzfinansējums tika piešķirts projekta vadības nodrošināšanai, tad jānorāda visi projekta ietvaros veiktie pasākumi, atsevišķi izdalot pasākumus, kas finansēti no subsīdiju līdzekļiem.*

*b) Noslēguma ziņojumā tiek norādīti visi pasākumi, kas veikti, izmantojot piešķirto līdzfinansējumu 2006.gadā.*

**2. Sasniegtie projekta rezultāti, kuros izmantots piešķirtais līdzfinansējums (subsīdijas)**

|  |
| --- |
|  |

*a) Ja līdzfinansējums tika piešķirts projekta vadības nodrošināšanai, tad jānorāda visi projekta ietvaros sasniegtie rezultāti, atsevišķi izdalot rezultātus, kas sasniegti, izmantojot piešķirtās subsīdijas.*

*b) Noslēguma ziņojumā tiek norādīti visi sasniegtie projekta rezultāti, kuros izmantots piešķirtais līdzfinansējums 2006.gadā.*

**3. Kādi plānotie pasākumi nav izpildīti? Kad plānots tos izpildīt? Kā tas saskan ar projekta mērķiem?**

|  |
| --- |
|  |

**4. Piešķirtā finansējuma izlietojuma tāme**

*(jāsakrīt ar 1.punktā norādītajiem pasākumiem un padomes apstiprināto finansējuma tāmi)*

|  |  |  |  |  |
| --- | --- | --- | --- | --- |
| Pasākumi | Vienība | Skaits | Cena (latos) | Kopā |
| ar PVN | bez PVN |
|  |  |  |  |  |  |
|  |  |  |  |  |  |
|  |  |  | KOPĀ: |  |  |

*Projekta noslēguma ziņojumā jāuzrāda kopējais piešķirtā finansējuma izlietojums sadalījumā pa posmiem.*

**5. Kā par attiecīgo tēmu informē sabiedrību?**

|  |
| --- |
|  |

**6. Pielikumā pievienotie uzskates un informatīvie materiāli.**

|  |
| --- |
|  |

*Norādīt pielikumā pievienotos materiālus.*

|  |  |
| --- | --- |
| Projekta iesniedzējs |  |
|  | (paraksts un tā atšifrējums) |

|  |  |
| --- | --- |
| Datums |  |

|  |  |
| --- | --- |
| Apstiprinu |  |
|  | (atbildīgā Zemkopības ministrijas departamenta direktora paraksts un tā atšifrējums) |

|  |  |
| --- | --- |
| Datums |  |

15. Lauku atbalsta dienests izskata iesniegtos projekta posma pārskatus un nodod tos izvērtēšanai padomē.

16. Ja padome neapstiprina projekta noslēguma ziņojumu un pretendents nav iesniedzis Lauku atbalsta dienestā kopsavilkumu par darījumus un samaksu apliecinošiem dokumentiem, pretendents atmaksā saņemtās subsīdijas saskaņā ar nosacījumiem, kas paredzēti Lauku atbalsta dienesta un pretendenta noslēgtajā līgumā.

17. Pretendenti rakstiski informē Lauku atbalsta dienestu, ja projekta īstenošanas laikā tiek mainīta subsīdiju izlietojuma tāme vai no subsīdiju līdzekļiem veicamie pasākumi. Lauku atbalsta dienests iesniegtos grozījumus iesniedz padomē.

### Zemkopības ministrs M.Roze